ምኽንያቱ ጋዜጣ ዘመን ቤት ጽሕፈት እውንስ ስለዘይነበራ ካብተን ካልኦት ጋዜጣታት እታ ዝተወጸዐት ጋዜጣ’ያ እዮም ዝብሉዋ ነይሮም ተኸታተልታ። ዶክተርዳንኤልኣስራት፡ ኣነ ኣጋጣሚ ኮይኑ እተን ጋዜጣታት ቅድሚ ምጅማረን’የ ካብ ኤርትራ ወጺአ። ከመይ ይምዕብል ነይሩ ብዙሕ ኣፍልጦ የብለይን። ግን ከምዚ ሕጂ ዝንገረኒ ካብ ዝተፈላለዩ ኣዕሩኽቱን ካብ ስድራ ቤትን ዝሰምዖ፡ እወ እቲ ስድራቤት ስክፍታ ነይርዎ። ኣብቲ ናይ ዓቕሚ ጉዳይ ማእከላይ እቶት ዝነበሮ ስድራ ቤት ስለዝኾነ ንኣማንኤል ልዕሊኡ ሓገዝ ክገብረሉ ኣይከኣለን። ግን ኣማንኤል ናይ ህዝቢ እዩ። ናይ ስድራ ቤት ጥራሕ ኣይነበረን። ዳርጋ ካብቲ ዝጎበዘሉ እዋናት ኣትሒዝካሲ፡ ኣማንኤል ካብ ምስ ደቂ ገዛውቱ ዝያዳ ምስ ካልእ ይቐርብ። ካብ ምስ ስድራ ቤቱ፡ ዝዓበኹሉ እዋን ከም ኩሉ ዝፈልጦ ዝጠቕሶ’ውን ኣማንኤል ብጣዕሚ ምስ ኩሉ ሕዉስ ዝኾነ ባህሪ ነይርዎ። ንዝኾነ ሰብ ዓርኪ ክገብር ዝኽእል ሰብ’ዩ ነይሩ። ግን ናይ ጥቕሚ ሰብ ኣይነበረን። እምበር ንባዕሉ እውን ብዙሕ ነገራት ከመሓይሽ ዝኽእል ነይሩ ይብል። ኣማንኤል ማለት ለጋስ’ዩ፡ ንጽጉም ናይ ምርዳእ ብጣዕሚ ድሌት ኣለዎ። ንዝረኸቦ መተዓብይቱ፡ ንዝተጸገሙ ሰባት ስለዝሕግዝ፡ ምናልባት ንሱ ዝፈጠሮ እውን ክኸውን ይኽእል’ዩ እቲ ኣብ ጋዜጣኡ ዝነበረ ማህሰይቲ። ንስክፍታ ብዝምልከት ከኣ ስክፍታ ነይሩ። ኣነ’ውን ኣብቲ እዋን’ቲ ምናልባት እቲ ክመጽእ ዝኽእል ነገራት ሓሲበ ክነግሮ ነይሩኒ ዝብሎ ዘጣዕሰኒ ነገር ኣሎ። ሂዩማን ራይትስ ዎች፡ "ኣብ ኤርትራ ለውጢ ኣይረኣኹን" ቢቢሲ፡ ኣማንኤል ክእሰር እንከሎ ንስኻ ከምዚ ከተዕልለኒ ዝጸናሕካ ኣብ ሩስያ ዲኻ ነይርካ?
